OpenLLM-France/wikimedia huggingface dataset:
# El papir del Cèsar

El papir del Cèsar (títol original en francès: Le Papyrus de César), és l'àlbum número 36 de la sèrie de còmics Astèrix, amb guió de Jean-Yves Ferri i dibuixos de Didier Conrad. Publicat per primera vegada el 22 d'octubre del 2015, en diversos idiomes.

## Argument i trajectòria editorial

El papir del Cèsar, a l'edició original, és l'àlbum numero trenta-sis de les aventures d'Asterix, a la portada porta el segell de l'editorial Salvat però en els crèdits de l'interior i diu que està publicat per Grupo Editorial Bruño, S. L. El dibuix i la portada son de Didier Conrad amb guió de Jean-Yves Ferri. En aquest àlbum hi ha tots els personatges clàssics de las aventures d'Asterix mes alguns de nous.
Publicat per primera vegada en català el 22 d'octubre del 2015.

## Referències

* 1 2 «El Papir del Cesar (fixa a Tebeosfera)» (en castellà). [Consulta: 11 febrer 2018].
* ↑ «La colección de los álbumes de Astérix el Galo» (en castellà). [Consulta: 11 febrer 2018].
# Elba de Pádua Lima

Elba de Pádua Lima, conegut com a Tim, (20 de febrer de 1915 - 7 de juliol de 1984) fou un futbolista brasiler i entrenador.

## Trajectòria

Pel que fa a clubs, destacà a Botafogo-SP, Portuguesa Santista, Fluminense, i Olaria; guanyant cinc campionats de Rio (1936, 1937, 1938, 1940, 1941). Es retirà a Atlético Junior de Barranquilla. Va formar part de l'equip brasiler a la Copa del Món de 1938.
Posteriorment fou entrenador a la selecció del Perú al Mundial 1982. També entrenà a Bangu In 1968, he was Primera División Argentina i San Lorenzo de Almagro.

## Palmarès
### Jugador
#### Fluminense

* Campionat carioca (5): 1936, 1937, 1938, 1940, 1941

### Entrenador
#### Fluminense

* Campionat carioca (1): 1964
* Taça Guanabara (1): 1966

#### Bangu

* International Soccer League (1): 1960

#### San Lorenzo

* Lliga argentina de futbol: 1968

#### Vasco da Gama

* Campionat carioca (1): 1970

#### Coritiba

* Campeonato Paranaense (2): 1971, 1973
* Torneio do Povo (1): 1973

## Referències

* ↑ Fluminense Arxivat 12 November 2009$^{[Datemismatch]}$ a Wayback Machine.
* ↑ «Tim – Sambafoot.com, all About Brazilian Football». En.sambafoot.com. Arxivat de l'original el 27 de gener 2011. [Consulta: 7 juny 2011].
* ↑ «Atletico Junior De Barranquilla». Fuerza Tiburona, 03-02-2011. [Consulta: 7 juny 2011].
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
* ↑ Marcelo Leme de Arruda. «World Cup Trivia – Participating as Player and as Coach». RSSSF. [Consulta: 8 març 2007].
* ↑ «> futebol > técnicos». Bangu.Net. Arxivat de l'original el 23 de setembre 2015. [Consulta: 7 juny 2011].
# Vall Tova

La vall Tova és una depressió allargada de la superfície terrestre recorreguda pel riu Duran, que neix a la serra de l'Esquella i desguassa a Baltarga. Està situada a la Baixa Cerdanya. És una vall d'origen glacial i la seua direcció és nord-sud.

## Entitats de població a la vall

* Cortàs, situat al vessant occidental de la vall.
* Éller. Poble situat a la dreta del riu Duran, a 1477 metres sobre el nivell de la mar.
* Meranges, ubicat a l'alta vall Tova.
** Girul (antigament Gerul).
* Olopte. Situat en un coll a 1181 metres sobre el nivell de la mar que comunica la plana cerdana amb la vall.

## Llocs d'interés

* Estany de Malniu. L'estany està situat a 2240 metres d'altitud, a la capçalera de la vall dins del municipi de Meranges.

## Referències

* 1 2 «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
* ↑ «Vall Tova». Gran Enciclopèdia Catalana. Barcelona: Grup Enciclopèdia Catalana.
# Jamestown (Califòrnia)

Jamestown és una concentració de població designada pel cens dels Estats Units a l'estat de Califòrnia. Segons el cens del 2000 tenia 3.017 habitants.

## Demografia

Segons el cens del 2000, Jamestown tenia 3.017 habitants, 1.293 habitatges, i 812 famílies. La densitat de població era de 380,7 habitants/km².
Dels 1.293 habitatges en un 26,2% hi vivien nens de menys de 18 anys, en un 45,9% hi vivien parelles casades, en un 13,1% dones solteres, i en un 37,2% no eren unitats familiars. En el 31,1% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,84.
Per edats la població es repartia de la següent manera: un 23% tenia menys de 18 anys, un 7,4% entre 18 i 24, un 22,2% entre 25 i 44, un 23,2% de 45 a 60 i un 24,2% 65 anys o més.
L'edat mediana era de 42 anys. Per cada 100 dones de 18 o més anys hi havia 79,5 homes.
La renda mediana per habitatge era de 25.847 $ i la renda mediana per família de 34.896 $. Els homes tenien una renda mediana de 27.083 $ mentre que les dones 26.250 $. La renda per capita de la població era de 16.209 $. Entorn del 14,1% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Font de l'Uec

La Font de l'Uec és una font del terme municipal d'Abella de la Conca, a la comarca del Pallars Jussà.
Està situada a 953 metres d'altitud, al nord-est de la Casa de la Vall. És a l'esquerra del barranc de la Vall, a ponent i a sota del punt de trobada dels Feixans de la Font de l'Uec, que s'estenen al sud-est de la font, i els Feixans de l'Espluga del Rito, que són al nord-est i també del Coll de Vacamina.

## Enllaços externs

* La Font de l'Uec en el seu entorn, a l'Institut Cartogràfic de Catalunya
# Banya

* Per a d'altres conceptes de banya que reben aquests nom comú vegeu Banya (desambiguació).
Una banya o un corn és una protuberància punxeguda de la pell al cap de diversos mamífers, que consisteix en una cobertura de ceratina i altres proteïnes que envolta un nucli d'os viu. Les banyes autèntiques només es troben en els artiodàctils remugants, tot i que hi ha altres animals amb estructures molt similars. Les banyes solen anar en parelles, i en la majoria d'espècies, només els mascles en tenen. Les banyes comencen a créixer poc després del naixement, i continuent fent-ho durant la vida de l'animal (excepte en el cas de l'antílop americà, que cada any muda la capa externa però conserva el nucli ossi).

## Les banyes a la cultura

Les banyes a la prehistòria s'associaven amb la deessa primigènia o Mare Natura, d'aquí que es lliguin amb moltes divinitats de la fertilitat o diferents aspectes de la vida. Posteriorment van adquirir una connotació de poder, com poderosa és la natura, i per això apareixien en retrats de déus i monarques. La seva forma, a vegades fàl·lica, l'assimilaria a la virilitat.
Les banyes usades per beure van desembocar en la cornucòpia, on es recollien els atributs masculins i de fertilitat anteriors sumats a l'aspecte ritual de la beguda compartida.
En diverses cultures és un dels símbols de la Lluna, per la forma dels seus quarts, i hereta una part dels atributs de l'astre nocturn.

## Referències

* ↑ DIEC
* ↑ Chevalier. Diccionario de símbolos. Herder, 2000. ISBN 9788425415142.
Viccionari
# Sant Jeroni (Pietro Torrigiano)

Sant Jeroni és una escultura en fang cuit realitzada pel florentí Pietro Torrigiano per encàrrec de la comunitat del monestir de Sant Jeroni de Buenavista (Sevilla). És d'estil renaixentista italià, del primer terç del segle xvi. Aquesta obra es troba custodiada al Museu de Belles Arts de Sevilla.

## Història i descripció

Aquesta escultura va ser realitzada en fang cuit policromat, material molt de moda a la ciutat de Sevilla del segle XV i xvi. Segons comta Vasari a la biografia de Torrigiano, l'escultor va prendre com a model un vell criat dels comerciants florentins Botti, establerts a Sevilla.
* Altre vista de Sant Jeroni
Va ser una obra mestra, admirada i molt valorada pels artistes sevillans de fins del segle xvi. En ella van aprendre a esculpir anatomia tots els escultors andalusos de generacions posteriors. Un dels grans admiradors, ja al segle xviii, va ser el pintor Goya, de qui s'explica que es va aturar al monestir de Buenavista dues vegades, amb l'única intenció de contemplar l'escultura. Està documentat que va comentar al seu amic Ceán Bermúdez la seva gran admiració per aquest Sant Jeroni.
L'escultura presenta una anatomia perfecta del cos d'un ancià, realitzada en mida natural. Amb un genoll a terra, el sant mostra una creu amb la seva mà esquerra mentre que la dreta té una pedra, instrument que el servia per mortificar-se copejant-se amb ella. La policromia aporta realisme i una gran qualitat. Torrigiano va establir un precedent amb aquesta imatge; el sant va ser representat gairebé sempre d'aquesta forma des d'aquesta iconografia.

## Referències

* ↑ Jesús Hernández Pereda (1957) p. 23
* ↑ José Camón Aznar, José (1961) p.17

## Bibliografia

* Angulo Íñiguez, Diego Historia del Arte, tomo II, Madrid 1982. ISBN 84-400-8723-3
* Azcárate, José María de Historia del Arte en cuadros esquemáticos. Editorial E.P.E.S.A. ISBN 84-7067-099-9
* Camón Aznar, José La escultura y la rejería españolas del siglo XVI. Summa Artis. Historia general del arte. Vol. XVIII. Espasa Calpe, Madrid 1961.
* Hernández Pereda, Jesús Escultores florentinos en España. Instituto Diego Velázquez. Consejo Superior de Investigaciones Científicas. Madrid, 1957.
# Rico (Colorado)

Rico és una població dels Estats Units a l'estat de Colorado. Segons el cens del 2000 tenia 205 habitants.

## Demografia

Segons el cens del 2000, Rico tenia 205 habitants, 104 habitatges, i 47 famílies. La densitat de població era de 102,8 habitants per km².
Dels 104 habitatges en un 18,3% hi vivien nens de menys de 18 anys, en un 37,5% hi vivien parelles casades, en un 4,8% dones solteres, i en un 54,8% no eren unitats familiars. En el 39,4% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,62.
Per edats la població es repartia de la següent manera: un 15,1% tenia menys de 18 anys, un 8,8% entre 18 i 24, un 50,7% entre 25 i 44, un 22% de 45 a 60 i un 3,4% 65 anys o més.
L'edat mediana era de 35 anys. Per cada 100 dones de 18 o més anys hi havia 148,6 homes.
La renda mediana per habitatge era de 36.667 $ i la renda mediana per família de 55.625 $. Els homes tenien una renda mediana de 31.806 $ mentre que les dones 23.750 $. La renda per capita de la població era de 21.920 $. Entorn del 13,2% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rico». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Rico». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
Viccionari
# El parador de las golondrinas

El parador de las golondrinas és una sarsuela en 1 acte i 3 quadres, amb llibret de Manuel Rovira i Serra i música d'Amadeu Vives, estrenada al Teatro de la Zarzuela de Madrid, el 13 d'octubre de 1903. A Barcelona va veure la llum per primera vegada, el 27 d'octubre de 1904, al Teatre Nou (Avinguda del Paral·lel).
L'obra fou un sonor fracàs a l'estrena, sense que es demanés la repetició de cap número musical, ni tan sols la claca ho va demanar. El cronista del diari El Día de Madrid va sentenciar que la música era molt pobre, inferior al llibret, al qual també acusava de falta d'originalitat, i afegia que Amadeu Vives "és un home completat esgotat, si és que alguna vegada ha tingut originalitat i inspiració pròpies".
Es va continuar oferint en aquella temporada al Teatre de la Zarzuela fins al dia 7 de novembre.

## Personatges

| Personatge | Tessitura | Intèrpret de l'estrena |
| Mari-Juana | Soprano | Felisa Lázaro |
| Senyora Engracia | Mezzosoprano | Nieves González |
| Pili | | Pura Martínez |
| Juan Cruz | Tenor | Valentín González |
| Tío Jiméliz | | José Riquelme |
| Petruco | actor | Enrique Lacasa |
| Antolín | | Antonio González |
| Saturio | | José Mariner |
| El alcalde | actor | Tomàs Codorniú |
| Lázaro | | J. Muñoz |
| Cipriano | | F. Rodríguez |
| Fermín | actor | Eduardo Gallo |

## Referències

* ↑ Sol, Fernán «Cosas de teatro - Zarzuela». El Día [Madrid], 14-10-1903, pàg. 2.
# Udul-Kalama

Udul-Kalama va ser un rei de la primera dinastia d'Uruk, el setè de la llista de reis sumeris per a aquesta dinastia, a la meitat del tercer mil·lenni aC. Va ser el fill i successor d'Ur-Nungal. La llista li assigna un regnat de 15 anys. El va succeir La-ba'shum.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 83.
# Jamestown (Carolina del Nord)

Jamestown és una població dels Estats Units a l'estat de Carolina del Nord. Segons el cens del 2000 tenia 3.088 habitants.

## Demografia

Segons el cens del 2000, Jamestown tenia 3.088 habitants, 1.229 habitatges i 924 famílies. La densitat de població era de 448,2 habitants per km².
Dels 1.229 habitatges en un 33,7% hi vivien nens de menys de 18 anys, en un 64,3% hi vivien parelles casades, en un 8,5% dones solteres, i en un 24,8% no eren unitats familiars. En el 20,1% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,4% tenia menys de 18 anys, un 7,4% entre 18 i 24, un 27,8% entre 25 i 44, un 27,9% de 45 a 60 i un 12,6% 65 anys o més.
L'edat mediana era de 40 anys. Per cada 100 dones de 18 o més anys hi havia 92,1 homes.
La renda mediana per habitatge era de 57.331 $ i la renda mediana per família de 77.549 $. Els homes tenien una renda mediana de 58.889 $ mentre que les dones 35.771 $. La renda per capita de la població era de 29.689 $. Entorn del 4,5% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hipomedont d'Eges

Hipomedont (en grec antic: Ἱππομέδων, llatí: Hippomedon) fou un filòsof pitagòric grec, nadiu d'Eges de Macedònia o bé d'Argos. Va pertànyer a l'escola dels acusmàtics (grec antic: ἀκουσματικοί, akousmatikoí 'els que ensenyen'), fundada per Hipas, segons que diu Iàmblic.

## Referències

* ↑ Iàmblic. Περὶ τοῦ Πυθαγορικοῦ Βίου (Vida de Pitàgores), 18.87, 36.267
# Sant Jaume el Major (Apostolat d'Almadrones)

Sant Jaume el Major és una obra d'El Greco amb col·laboració del seu taller, realitzada entre 1608 i 1614. Es conserva al Museo del Prado, a Madrid.
Aquesta obra formava forma part d'un apostolat provinent de l'església d'Almadrones, a Guadalajara. Al Museo del Prado es conserven tres llenços més d'aquest mateix apostolat: Salvator Mundi, Sant Pau i Sant Tomàs, que revelen com El Greco i el seu taller van optar per repetir el model dels apostolats de la Catedral de Toledo i del Museu del Greco, optant així per elaborar els seus propis models d'apostolats, en lloc d'inspirar-se en els gravats que en aquella època circulaven arreu d'Europa.

## Referències

* ↑ Wethey, Harold E. op. cit., p. 113.

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84-343-0031-1
* Álvarez Lopera, José; El Greco, La Obra esencial; Editorial Sílex; Madrid-2014; ISBN 978 84 7737 8600
# Rhinoceros 3D

Rhinoceros 3D és una eina de programari per a modelatge en tres dimensions basat en NURBS. És un programari de disseny assistit per computadora creat per Robert McNeel & Associates, originalment com un agregat per a AutoCAD d'Autodesk. El programa s'usa per al disseny industrial, l'arquitectura, el disseny naval, el disseny de joies, el disseny automobilístic, CAD/CAM, prototipats ràpids, enginyeria inversa, així com en la indústria del disseny gràfic i multimèdia.

## Referències

* ↑ «Rhinoceros: CAD Software for Architecture & Industrial Design» (en anglès). [Consulta: 20 desembre 2022].
* ↑ «🧩¿Qué es Rhinoceros 3D y para qué sirve?» (en castellà). [Consulta: 20 desembre 2022].
* ↑ «Rhinoceros 3D. What is Rhinoceros 3D? Rhinoceros (Rhino) is a stand-alone, commercial NURBS-based 3-D modeling tool, developed by Robert McNeel & Associates.NURBS - [PPT Powerpoint]» (en anglès). [Consulta: 20 desembre 2022].
# Eleccions legislatives franceses de 1997

Les eleccions legislatives franceses de 1997 es van dur a terme el 25 de maig i 1 de juny de 1997. El resultat fou una aclaparadora victòria de l'esquerra, i Lionel Jospin formarà govern amb l'anomenada Gauche plurielle (PS, PCF, LV, MDC, PRS). Es produeix una nova cohabitació política entre un govern d'esquerres i el president de dreta Jacques Chirac.

## Resultats nacionals

Résultats de les eleccions legislatives franceses de 1997 :
| Partits polítics | Partits polítics | Vots (primera volta) | Vots (primera volta) | Vots (segona volta) | Vots (segona volta) | Escons | Escons | Escons |
| Partits polítics | Partits polítics | # | % | # | % | # | +/- | % |
| | Partit Socialista (PS) | 5 961 612 | 23,53 | 9 751 423 | 38,05 | 255 | +202 | 44,2 |
| | Reagrupament per la República (RPR) | 3 977 964 | 15,70 | 5 846 717 | 22,81 | 139 | -103 | 24,1 |
| | Front Nacional (FN) | 3 785 383 | 14,94 | 1 434 854 | 5,59 | 1 | +/-0 | 0,2 |
| | Unió per a la Democràcia Francesa (UDF) | 3 601 279 | 14,21 | 5 323 177 | 20,77 | 112 | -84 | 19,4 |
| | Partit Comunista Francès (PCF) | 2 519 281 | 9,94 | 982 990 | 3,83 | 35 | +11 | 6,1 |
| | Ecologistes dont Les Verts | 1 726 018 | 6,81 | 414 871 | 1,61 | 6 | +6 | 1,0 |
| | Divers droite (DVD) | 1 671 626 | 6,59 | 628 468 | 2,45 | 0 | ? | 0,0 |
| | Divers gauche (DVG) inclou MDC | 708 605 | 2,79 | 652 882 | 2,54 | 4 | +4 | 0,7 |
| | Extrema esquerra (EXG) | 638 710 | 2,52 | -- | -- | 0 | +/-0 | 0,0 |
| | Partit Radical-Socialista (PRS) | 366 067 | 1,44 | 562 031 | 2,19 | 12 | +6 | 2,1 |
| | Divers | 351 503 | 1,38 | 28 916 | 0,11 | 5 | ? | 0,9 |
| | Extrema dreta (EXD) | 26 438 | 0,10 | -- | -- | 0 | +/-0 | 0,0 |
| | Total inscrits | | | | | | | |
| | Votes blancs et nuls | | | | | | | |
| | Abstenció | | | | | | | |
| | Total votats | | | | | | | |

## Diputats per la Catalunya del Nord

* 1a Circumscripció – Jean Vila (PCF)
* 2a Circumscripció – Jean Codognès (PS)
* 3a Circumscripció – Christian Bourquin (PS)
* 4a Circumscripció - Henri Sicre (PS)

## Composició de l'Assemblea Nacional

| Grup | Membres | Afiliats | Total | % |
| Socialista | 242 | 8 | 250 | 43,3 |
| RPR | 134 | 6 | 140 | 24,3 |
| UDF | 107 | 6 | 113 | 19,6 |
| Comunista | 34 | 2 | 36 | 5,9 |
| Radical, citoyen, verts | 33 | 0 | 33 | 5,7 |
| No inscrits | 5 | 0 | 5 | 0,9 |
| Total | 555 | 22 | 577 | 100,0 |

## Referències

* ↑ «1997-2002, l'expérience de la gauche plurielle» (en francès). INA, 18-05-2022. [Consulta: 1r octubre 2023].
* ↑ González, Enric. «La rotunda victoria socialista en Francia obliga a Chirac a una difícil cohabitación» (en castellà). El Pais, 02-06-1997. [Consulta: 1r octubre 2023].
# Locus amoenus

El locus amoenus (literalment, 'lloc amè, agradable') és un tòpic literari llatí amb molta tradició. Neix a la poesia de Teòcrit i Virgili (aquest últim, de fet, inspira les seves Èglogues, ambientades en un locus amoenus, en els Idil·lis de Teòcrit) i descriu el paisatge ideal, enmig del camp, amb un riu, bon temps i bona companyia. Aquesta imatge està present a la majoria d'autors del Renaixement, com ara Pere Serafí.
El paisatge idíl·lic a vegades s'identifica amb el paradís natural, oposat al caos de la ciutat i la vida moderna. Algunes obres de ficció subverteixen el tòpic, de manera que el camp és el caos i el paisatge urbà esdevé l'ideal de progrés i acció.

## Referències

* ↑ Camón Fernández de Ávila, Enrique «Motius horacions al 'Capítol Moral' de Pere Serafí». Annals de l'Institut d'Estudis Gironins, 31, pàg. 138.
# Okoiemovka

Okoiemovka (en rus: Окоемовка) és un poble (un possiólok) de la república de Sakhà, a Rússia, que en el cens del 2010 tenia 226 habitants, pertany al districte de Borogontsi.

## Referències

* ↑ Хохлачев В.. Заполярный Помпей.
# Jacksonville Jaguars

Els Jacksonville Jaguars són una franquícia de futbol americà de la National Football League amb seu a la ciutat de Jacksonville, Florida. Són membres de la Divisió Sud de l'AFC dins l'NFL.

## Història

Els Jaguars, juntament amb els Carolina Panthers es van unir a l'NFL com a equip d'expansió l'any 1995. El 1996 van arribar a la final de la Conferència Americana, partit que van perdre contra els New England Patriots. En el 1999 van tornar a la final de Conferència, però van tornar a perdre, aquesta vegada contra els Tennessee Titans. Després d'una mala temporada el 2000-2003 els Jaguars es van recuperar i van tornar als playoffs el 2005, però no van poder superar la primera ronda, perdent contra els New England Patriots.
El 2008 van aconseguir una plaça Wild Card, instància en la qual van superar als Pittsburgh Steelers. Però després van perdre un altre cop contra la seva bèstia negra, els New England Patriots en els playoffs.

## Palmarès

* Campionats de lliga (0)
* Campionats de conferència (0)
* Campionats de divisió (3)
** AFC Central: 1998, 1999.
** AFC Sud: 2017.

## Estadis

* TIAA Bank Field (1995–present)

## Enllaços externs

* Lloc web oficial dels Jacksonville Jaguars
* Notícies dels Jaguars a Jacksonville.com Arxivat 2009-08-24 a Wayback Machine.
* Jacksonville Jaguars Foundation Arxivat 2009-04-01 a Wayback Machine.
* Official Jacksonville Jaguars store Arxivat 2010-06-20 a Wayback Machine.
# Menziesichthys bacescui

Menziesichthys bacescui és una espècie de peix pertanyent a la família dels lipàrids i l'única del gènere Menziesichthys.

## Hàbitat

És un peix marí i batidemersal que viu entre 1.296 i 1.317 m de fondària.

## Distribució geogràfica

Es troba al Pacífic sud-oriental.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)

## Enllaços externs

* AQUATAB